ഇന്ത്യയില് രണ്ട് ഡോസ് വാക്സിനെടുത്തിട്ടും 87,000 ത്തോളം പേര്ക്ക് കോവിഡ് ബാധിച്ചു 46 ശതമാനവും കേരളത്തില് ന്യൂഡല്ഹി: ഇന്ത്യയില് രണ്ടു ഡോസ് വാക്സിനെടുത്ത ശേഷം 87,000 ത്തോളം പേര്ക്ക് കോവിഡ് ബാധ സ്ഥിരീകരിച്ചതായി ആരോഗ്യ മന്ത്രാലയം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇതില് 46 ശതമാനവും കേരളത്തിലാണെന്നും ആരോഗ്യ മന്ത്രാലയ വൃത്തങ്ങള് അറിയിച്ചതായി റിപ്പോര്ട്ട്. മറ്റു സംസ്ഥാനങ്ങളില് കോവിഡ് വ്യാപനം കുറഞ്ഞിട്ടും കേരളത്തില് കേസുകള് ഉയര്ന്ന നിലയില് തന്നെ നില്ക്കുന്നതില് കേന്ദ്ര ആരോഗ്യ മന്ത്രാലയം ആശങ്ക രേഖപ്പെടുത്തി. ആദ്യ ഡോസ് വാക്സിന് എടുത്ത ശേഷം കേരളത്തില് എണപതിനായിരത്തിനടുത്ത് ആളുകള് കോവിഡ് പോസിറ്റീവായി. രണ്ടു ഡോസും എടുത്ത ശേഷം നാല്പതിനായിത്തോളം പേര്ക്കും രോഗം ബാധിച്ചു. 100 ശതമാനം വാക്സിനേഷന് നടന്ന വയനാട്ടിലടക്കം പുതിയ കേസുകള് റിപ്പോര്ട്ട് ചെയ്യപ്പെടുന്നുണ്ടെന്നും ചൂണ്ടിക്കാട്ടുന്നു. വാക്സിനെടുത്ത ശേഷം കോവിഡ് വന്ന 200 ഓളം പേരുടെ സാമ്ബിളുകളുടെ ജനിതക ശ്രേണി പരിശോധിച്ചതില് വകഭേദം കണ്ടെത്തിയിട്ടില്ലെന്നും മന്ത്രാലയ വൃത്തങ്ങള് പറയുന്നു. അയല് സംസ്ഥാനങ്ങളായ കര്ണാടകയിലേയും തമിഴ്നാട്ടിലേയും സ്ഥിതിഗതികള് നിരീക്ഷിക്കുന്നുണ്ടെന്ന് കേന്ദ്ര സര്ക്കാര് വ്യക്തമാക്കി.